Azken zirriborroa

CAMARA DE

COMPTOS

DE NAVARRA

NAFARROAKO

KONTUEN

GANBERA

Nafarroako Arartekoa,

2021

2022ko ekaina

Aurkibidea

*Orrialdea*

[I. Sarrera 3](#_Toc109205072)

[II. Nafarroako Arartekoa 4](#_Toc109205073)

[III. Helburuak eta norainokoa 6](#_Toc109205074)

[IV. Iritzia 7](#_Toc109205075)

[IV.1. Finantza-auditoretzako iritzia 8](#_Toc109205076)

[IV.2. Legeria betetzeari buruzko iritzia 8](#_Toc109205077)

[V. Nafarroako Arartekoaren 2021eko urteko kontuen laburpena 9](#_Toc109205078)

[V.1. 2021eko aurrekontuaren likidazioa 9](#_Toc109205079)

[V.2. 2021eko aurrekontu-emaitza 10](#_Toc109205080)

[V.3. Diruzaintzako gerakina 2021eko abenduaren 31n 10](#_Toc109205081)

[V.4. 2021eko abenduaren 31ko balantzea 11](#_Toc109205082)

[V.5. 2021eko ekonomia- eta ondare-emaitzaren kontua 12](#_Toc109205083)

[V.6. 2021eko ondare garbian izandako aldaketen egoera-orria 13](#_Toc109205084)

[V.7. 2021eko eskudiru-fluxuen egoera-orria 13](#_Toc109205085)

[VI. Konklusioak eta gomendioak 14](#_Toc109205086)

[VI.1. Alderdi orokorrak 14](#_Toc109205087)

[VI.2. Kontratazio administratiboa 15](#_Toc109205088)

[VI.3. Aurreko urteetako gomendioen jarraipena 16](#_Toc109205089)

I. Sarrera

Kontuen Ganberak, abenduaren 20ko 19/1984 Foru Legeari eta 2022rako jarduketa-programari jarraituz, Nafarroako Arartekoaren 2021eko ekitaldiko urteko kontuak fiskalizatu ditu.

Txostenak sei atal ditu, sarrera hau barne. Bigarrenean, Nafarroako Arartekoaren alderdi orokorrak deskribatzen dira; hirugarrenean, gure lanaren helburuak eta norainokoa; laugarrenean, Arartekoaren 2021eko ekitaldiko finantzei eta urteko kontuen betetzeari buruz dugun iritzia, eta bosgarrenean, berriz, horien laburpen bat jasotzen da. Seigarrenean, azkena baita, gure lanaren konklusioak eta gomendioak jasotzen dira.

Landa-lana 2022ko maiatzean egin du lantalde batek, zeina auditoretzako bi teknikarik eta auditore batek osatua baitzegoen. Kontuen Ganberako zerbitzu juridiko, informatiko eta administratiboen lankidetza ere izan dute.

Jarduketa honen emaitzak Nafarroako Arartekoari azaldu zitzaizkion, kasua bazen egokitzat jotzen zituen alegazioak aurkez zitzan, Nafarroako Kontuen Ganberari buruzko 19/1984 Foru Legearen 11.2 artikuluan aurreikusitakoari jarraituz.

Ez da alegaziorik aurkeztu Kontuen Ganberak ezarritako epean; beraz, txostena behin betikoa izatera igaro da.

Eskerrak eman nahi dizkiegu Nafarroako Arartekoaren langileei, lan hau egiteko eman diguten laguntzarengatik.

II. Nafarroako Arartekoa

Nafarroako Arartekoa Nafarroako Parlamentuaren goi mandataria da, xedetzat duena Konstituzioak eta Nafarroako Foru Eraentza Berrezarri eta Hobetzeari buruzko 13/1982 Lege Organikoak babesturiko eskubide eta askatasunen babes-maila defendatu eta hobetzea. Haren eginkizun nagusia da herritarrak babestea Administrazioaren balizko abusu eta akatsen aurrean.

Urriaren 27ko 7/2010 Lege Organikoak, Nafarroako Foru Eraentza Berrezarri eta Hobetzeari buruzko 13/1982 Lege Organikoa Erreformatzekoak, 18 ter artikuluan estatutu-mailako erakundearen kategoriara jasotzen du Nafarroako Arartekoa.

Nafarroako Parlamentuak hautatzen eta izendatzen du Nafarroako Arartekoa, eta horrek urtero Parlamentuaren aurrean erantzuten du egindakoarengatik. Bere eginkizunak betetzeko beharrezkoak diren aholkulariak eta konfiantzazko langileak askatasunez izendatzen ditu eta kentzen ditu kargutik. Egun kargu hori betetzen duen pertsona 2022ko martxoaren 23an izendatua izan zen, sei urterako.

2021ean, Nafarroako Arartekoaren eskumenak, eginkizunak eta ahalak handitu egin dira honako alderdi hauetan:

* 2021eko otsailean, Nafarroako Foru Komunitateko Arartekoaren Antolaketari eta Funtzionamenduari buruzko Erregelamenduaren 20. artikulua aldatu egin zen eta erakundearen eskumenak handitu, bitartekotza eginkizunak esleituz. Eginkizun hori gainerakoetatik bereizita dago, eta Arartekoak hautatutako aholkulari batek zuzendutako eginkizun-arlo espezifiko bat sortzea ahalbidetzen du.
* 2021eko irailean 29 bis artikulua gehitu zitzaion Nafarroako Foru Komunitateko Arartekoari buruzko uztailaren 3ko 4/2000 Foru Legeari. Artikulu horrek zehatzeko eskumenak aitortzen dizkio erakundeari, hertsapen-isunak ezartzeko aukera emanez.

Nafarroako Arartekoa, kontabilitaterako, kontu-hartzailetzarako, gastu-baimenerako, kontrataziorako eta ondasun eta eskubideak eskuratzeko, Nafarroako Parlamentuak daukan araubide beraren mendean dago. Haren aurrekontu-proiektua Nafarroako Aurrekontu Orokorretan sartuta dago, eta haren kontuak Nafarroako kontu orokorren parte dira.

Honako hauek osatzen dute, funtsean, Nafarroako Arartekoari 2021ean aplikatzekoa zaion arau-esparrua:

* 13/1982 Lege Organikoa, abuztuaren 10ekoa, Nafarroako foru eraentza berrezarri eta hobetzeari buruzkoa.
* 4/2000 Foru Legea, uztailaren 3koa, Nafarroako Foru Komunitateko Arartekoari buruzkoa.
* Nafarroako Foru Komunitateko Arartekoaren Antolaketari eta Funtzionamenduari buruzko Erregelamendua, Nafarroako Parlamentuko Mahaiaren 2005eko azaroaren 21eko Erabakiaz onetsia.
* 6/2006 Foru Legea, ekainaren 9koa, eta 2/2018 Foru Legea, apirilaren 13koa, kontratu publikoei buruzkoak.
* 13/2007 Foru Legea, apirilaren 4koa, Nafarroako Ogasun Publikoari buruzkoa.
* Kontabilitate Publikoaren Plan Orokorra, apirilaren 13ko EHA/1037/2010 Aginduaren bidez onetsia.
* 20/2020 Foru Legea, abenduaren 29koa, 2021erako Nafarroako Aurrekontu Orokorrei buruzkoa.

III. Helburuak eta norainokoa

Finantzen eta legezkotasunaren fiskalizazio bat egin da Nafarroako Arartekoaren 2021eko ekitaldiko urteko kontuei buruz, honako hauei buruzko iritzia emateko:

* Ea 2021eko ekitaldiko urteko kontuek, alderdi aipagarri guztietan, irudi zehatza erakusten duten Arartekoaren 2021eko abenduaren 31ko ondareari eta finantza-egoerari dagokienez, bai eta data horretan amaitutako ekitaldiko emaitza ekonomiko eta aurrekontukoei dagokienez ere, betiere aplikatzekoa den arau-esparruari eta, bereziki, bertan jasotako kontabilitateko eta aurrekontuen inguruko printzipio eta irizpideei jarraituz.
* Ea Nafarroako Arartekoaren 2021eko ekitaldiko urteko kontuetan jasotako jarduerak, aurrekontu- eta finantza-eragiketak eta informazioa bat datozen, alderdi adierazgarri guztietan, funts publikoen kudeaketari aplikatzekoak zaizkion arauekin.
* Aurreko urteetako gomendioen betetzea.

Lanaren norainokoa Nafarroako Arartekoaren 2021eko urteko kontuak dira, kontabilitateko egoera-orri hauek dituztenak:

* Aurrekontuaren likidazioaren egoera-orria.
* Balantzea.
* Emaitza ekonomikoari eta ondarearen arloko emaitzari buruzko kontua.
* Ondare garbian izandako aldaketen egoera-orria.
* Eskudiru-fluxuen egoera-orria.
* Oroitidazkia.

Fiskalizazioaren denbora-norainokoa 2021eko ekitaldiari dagokio, baina beste ekitaldi batzuei buruz behar diren egiaztapenak egin dira, ezarritako helburuak hobeki lortzeko.

IV. Iritzia

Nafarroako Arartekoaren 2021eko ekitaldiko urteko kontuak fiskalizatu ditugu. Haren kontabilitatearen egoera-orriak jaso ditugu txosten honen V. atalean.

Nafarroako Arartekoaren erantzukizuna

Nafarroako Arartekoaren erantzukizuna da urteko kontuak egitea, eta Nafarroako Parlamentuari igorri behar dizkio. Arartekoaren kontu-hartzaileak egiten ditu kontuak, eta irudi zehatza eman behar dute ondareari, finantza-egoerari, emaitzei eta aurrekontuaren gauzatzeari buruz. Hori guztia egin behar dute finantza-informazioaren arloan aplikatzekoa den arau-esparruari lotuta eta beharrezkotzat jotzen duten barne-kontrolaren pean, urteko kontuak behar bezala prestatu eta aurkezteko, iruzur edo akatsen ondoriozko oker materialik gabe.

Urteko kontuak aurkezteko erantzukizunaz gainera, Nafarroako Arartekoak bermatu beharko du urteko kontuetan islatutako jarduerak, aurrekontu- nahiz finantza-eragiketak eta informazioa bat datozela aplikatzekoa den araudiarekin, eta horretarako beharrezkotzat jotzen dituen barne-kontroleko sistemak ezarri beharko ditu.

Nafarroako Kontuen Ganberaren erantzukizuna

Gure erantzukizuna da iritzi bat adieraztea urteko kontuei buruz eta gure fiskalizazioan oinarrituta egin diren eragiketen legezkotasunari buruz.

Horretarako, fiskalizazio hori egin dugu Kanpo Kontroleko Erakunde Publikoek erabakitako funtsezko fiskalizazio-printzipioen arabera, ISSAI-ESen ezarritakoak, eta batez ere ISSAI-ES 200 delakoa aplikatu dugu, fiskalizazio finantzarioei buruzkoa, bai eta ISSAI-ES 400 ere, betetzearen gaineko fiskalizazioei buruzkoa. Printzipio horiek eskatzen dute etikaren arloko eskakizunak bete ditzagula, eta, halaber, lanaren plangintza eta exekuzioa halako moduan egin dezagula non halako segurtasun bat lortuko baitugu urteko kontuak oker materialik gabekoak izateaz, eta finantzen egoera-orrietan islatutako jarduketak, finantza-eragiketak eta informazioa alderdi adierazgarri guztietan arau indardunen araberakoak izateaz.

Fiskalizazio honek eskatzen du prozedura batzuk aplika ditzagula auditoretza-ebidentzia bat lortzeko urteko kontuetan adierazitako zenbatekoei eta informazioari buruz, bai eta araudian ezarritako alderdi garrantzitsuak ekitaldi fiskalizatuan zehar betetzeari buruz ere.

Hautatutako prozedurak auditorearen irizpidearen araberakoak dira, horren barne dela arriskuaren balorazioa, hala iruzur edo errakuntzaren ondorioz kontu orokorrek akats materialak izatearen arriskuarena nola lege-urraketa muntadunak egotearen arriskuarena.

Arriskuari buruzko balorazio horiek egitean, auditoreak beharrezkoa den barne kontrola hartzen du kontuan —entitateak urteko kontuak egitekoa eta legeak betetzen dituela bermatzekoa—, horrela diseinatze aldera inguruabarren arabera egoki diren auditoretza-prozedurak, eta ez entitatearen barne kontrolaren eraginkortasunari buruzko iritzia emateko xedez.

Azterketa honek barne biltzen du, era berean, ebaluatzea aplikatutako kontabilitate-politiken egokitasuna eta zuzendaritzak egindako kontabilitate-estimazioen arrazoizkotasuna, bai eta urteko kontuen aurkezpena ere, oro har.

Gure ustez, lortu dugun auditoretza-ebidentziak behar adinako eta behar bezalako oinarria ematen du finantza-auditoretzari eta legeen betetzeari buruzko gure iritzia funtsatzeko.

IV.1. Finantza-auditoretzako iritzia

Gure iritziz*,* 2021eko ekitaldiko urteko kontuek, alderdi aipagarri guztietan, irudi zehatza erakusten dute Nafarroako Arartekoaren ondareari eta finantza-egoerari dagokienez 2021eko abenduaren 31n. Halaber, haren emaitza ekonomiko eta aurrekontukoak islatzen dituzte, data horretan amaitutako ekitaldiari dagozkionak, aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko eta aurrekontuetako printzipio eta irizpideei jarraituz betiere.

IV.2. Legeria betetzeari buruzko iritzia

Gure iritziz, egindako lanaren norainokoa kontuan hartuta, Nafarroako Arartekoaren 2021eko ekitaldiko jarduketak, aurrekontu- eta finantza-eragiketak eta urteko kontuetan jasotako informazioa bat datoz, alderdi adierazgarri guztietan, funts publikoen kudeaketari aplikatzekoak zaizkion arauekin.

V. Nafarroako Arartekoaren 2021eko urteko kontuen laburpena

V.1. 2021eko aurrekontuaren likidazioa

Diru-sarrerak kapituluz kapitulu

|  |  |  |  |  |  |  |
| --- | --- | --- | --- | --- | --- | --- |
| Kapitulua | Hasierako aurreikuspenak | Behin betiko aurreikuspenak | Aitortutako  eskubideak | Betetzearen  ehunekoa | Kobrantzak | Kobrantzen ehunekoa |
| 3. Tasak eta bestelako diru-sarrerak | 20 | 20 | 0 | 0 | 0 | - |
| 4. Transferentzia arruntak | 829.560 | 829.560 | 829.560 | 100 | 829.560 | 100 |
| 5. Ondare bidezko diru-sarrerak | 20 | 20 | 0 | 0 | 0 | - |
| 7. Kapital-transferentziak | 20.240 | 20.240 | 20.240 | 100 | 20.240 | 100 |
| 8. Finantza-aktiboak | 40 | 40 | 0 | 0 | 0 | - |
| 9. Finantza-pasiboak | 20 | 20 | 0 | 0 | 0 | - |
|  | 849.900 | 849.900 | 849.800 | 100 | 849.800 | 100 |

Gastuak, kapituluz kapitulu

|  |  |  |  |  |  |  |
| --- | --- | --- | --- | --- | --- | --- |
| Kapitulua | Hasierako kredituak | Behin betiko kredituak | Aitortutako  betebeharrak | Betetzearen ehunekoa | Ordainketak | Ordainketen ehunekoa |
| 1. Langile gastuak | 591.700 | 591.700 | 558.175 | 94 | 558.175 | 100 |
| 2. Ond. ar. eta zerb. gastuak | 199.100 | 199.100 | 144.983 | 73 | 142.580 | 98 |
| 4. Transferentzia arruntak | 38.800 | 38.800 | 34.090 | 88 | 34.090 | 100 |
| 6. Inbertsio errealak | 20.000 | 20.000 | 19.963 | 100 | 19.963 | 100 |
| 8. Finantza-aktiboak | 200 | 200 | 0 | 0 | 0 | - |
| 9. Finantza-pasiboak | 100 | 100 | 0 | 0 | 0 | - |
| Guztira | 849.900 | 849.900 | 757.210 | 89 | 754.807 | 99 |

V.2. 2021eko aurrekontu-emaitza

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Kontzeptuak |  | | 2020 | |  |  |  | | 2021 | |  |  |
| Aitortutako  eskubide garbiak | | | Aitortutako  betebehar  garbiak | Doikuntzak | Aurrekontu-  emaitza | Aitortutako eskubide garbiak | Aitortutako betebehar garbiak | | Doikuntzak | | Aurrekontu-emaitza |
| a. Eragiketa arruntak | | 779.900 | | 721.158 |  | 58.742 | 829.560 | 737.248 | |  | | 92.312 |
| b. Kapital-eragiketak | | 13.000 | | 9.016 |  | 3.984 | 20.240 | 19.962 | |  | | 278 |
| c. Merkataritza-eragiketak | | 0 | | 0 |  | 0 | 0 | 0 | |  | | 0 |
| 1. Eragiketa ez-finantzarioak, guztira (a+b+c) | | 792.900 | | 730.174 |  | 62.726 | 849.800 | 757.210 | |  | | 92.590 |
| d. Finantza-aktiboak | | 0 | | 0 |  | 0 | 0 | 0 | |  | | 0 |
| e. Finantza-pasiboak | | 0 | | 0 |  | 0 | 0 | 0 | |  | | 0 |
| 2. Finantza-eragiketak, guztira (d+e) | | 0 | | 0 |  | 0 | 0 | 0 | |  | | 0 |
| I. Ekitaldiko aurrekontu-emaitza (I=1+2) | | 792.900 | | 730.174 |  | 62.726 |  |  | |  | | 92.590 |
| Doikuntzak | |  |  | |  |  |  |  | |  | |  |
| 3. Gastatutako kredituak, atxiki gabeko diruzaintzako gerakinarekin finantzatuak | | | | | 0 |  |  |  | | 0 | | 0 |
| 4. Ekitaldiko finantzaketa-desbideratze negatiboak | | | | | 0 |  |  |  | | 0 | | 0 |
| 5. Ekitaldiko finantzaketa-desbideratze positiboak | | | | | 0 |  |  |  | | 0 | | 0 |
| II. Doikuntzak, guztira (II=3+4+5) | | | | | 0 |  |  |  | | 0 | | 0 |
| Aurrekontu-emaitza doitua (I+II) | | | | |  | 62.726 |  |  | | |  | 92.590 |

V.3. Diruzaintzako gerakina 2021eko abenduaren 31n

|  |  |  |  |  |
| --- | --- | --- | --- | --- |
| Kontzeptua | 2020ko ekitaldia | | 2021eko ekitaldia | |
| 1.(+) Funts likidoak |  | 108.441 |  | 139.964 |
| 2. (+) Kobratzeko dauden eskubideak |  | 0 |  | 0 |
| (+) Ekitaldiko aurrekontutik | 0 |  | 0 |  |
| (+) Aurrekontu itxietatik | 0 |  | 0 |  |
| (+) Aurrekontukoak ez diren eragiketetatik | 0 |  | 0 |  |
| (+) Merkataritzako eragiketetatik | 0 |  | 0 |  |
| 3. (-) Ordaintzeko dauden betebeharrak |  | 108.441 |  | 139.964 |
| (+) Ekitaldiko aurrekontutik | 3.450 |  | 2.403 |  |
| (+) Aurrekontu itxietatik | 0 |  | 0 |  |
| (+) Aurrekontukoak ez diren eragiketetatik | 104.991 |  | 134.561 |  |
| (+) Merkataritzako eragiketetatik | 0 |  | 0 |  |
| 4.(+) Aplikatzeko dauden partidak |  | 0 |  | 0 |
| (+) Eginiko kobrantzak, behin betikoz aplikatzeko daudenak |  | 0 |  | 0 |
| (+) Eginiko ordainketak, behin betikoz aplikatzeko daudenak |  | 0 |  | 0 |
| I. Diruzaintzako gerakina, guztira (1+2-3+4) |  | 0 |  | 0 |
| II. Finantzaketa atxikiaren gaindikina |  | 0 |  | 0 |
| III. Kobrantza zalantzagarriko saldoak |  | 0 |  | 0 |
| IV. Atxiki gabeko diruzaintza-gerakina (I-II-III) |  | 0 |  | 0 |

V.4. 2021eko abenduaren 31ko balantzea

**(Emaitza aplikatu ondoren)**

|  |  |  |
| --- | --- | --- |
| Aktiboa | 2020 | 2021 |
| A) Aktibo ez-arrunta | 193.307 | 202.507 |
| I. Ibilgetu ukiezina | 2.305 | 12.138 |
| 3. Aplikazio informatikoak | 2.305 | 12.138 |
| II. Ibilgetu materiala | 191.003 | 190.369 |
| 2. Eraikuntzak | 103.960 | 100.231 |
| 4. Ondare historikoko ondasunak | 41.817 | 41.817 |
| 5. Bestelako ibilgetu materiala | 45.226 | 48.321 |
| Makinak, instalazioak eta tresnak | 392 | 3.467 |
| Altzariak eta tresneria | 1.295 | 1.130 |
| Informazioa prozesatzeko ekipamenduak | 15.664 | 14.622 |
| Bestelako ibilgetu materiala | 27.875 | 29.101 |
| B) Aktibo arrunta | 108.441 | 136.964 |
| V. Epe laburreko finantza-inbertsioak | 0 | 0 |
| VII. Eskudirua eta beste aktibo likido baliokide batzuk | 108.441 | 136.964 |
| 2. Diruzaintza | 108.441 | 136.964 |
| Kutxa | 252 | 420 |
| Bankuak eta kreditu-erakundeak | 108.189 | 136.544 |
| Aktiboa, guztira | 301.748 | 339.471 |

|  |  |  |
| --- | --- | --- |
| Ondare garbia eta pasiboa | 2020 | 2021 |
| A) Ondare garbia | 193.307 | 202.507 |
| I. Jarritako ondarea | 0 | 0 |
| II. Sortutako ondarea | 193.307 | 202.507 |
| 1.Aurreko ekitaldietako emaitzak | 193.307 | 202.507 |
| Ondarea | 198.769 | 207.969 |
| Lagapenean emandako ondarea | -5.462 | -5.462 |
| C) Pasibo arrunta | 108.441 | 136.964 |
| IV. Hartzekodunak eta ordainkizun dauden beste kontu batzuk | 108.441 | 136.964 |
| 1. Kudeaketa-eragiketengatiko hartzekodunak | 3.450 | 2.403 |
| 3. Administrazio publikoak | 104.991 | 134.561 |
| Ogasun Publikoa, PFEZagatik hartzekodun | 29.591 | 30.959 |
| Ogasun Publikoa, eskubide pasiboengatik hartzekodun | 2.344 | 2.344 |
| Ogasun Publikoa, kreditu-itzulketarengatik | 62.726 | 92.590 |
| Gizarte Segurantza hartzekodun | 10.330 | 8.667 |
| Ondare garbia eta pasiboa, guztira | 301.748 | 339.471 |

V.5. 2021eko ekonomia- eta ondare-emaitzaren kontua

|  |  |  |
| --- | --- | --- |
|  | 2020 | 2021 |
| 2.Jasotako transferentziak eta dirulaguntzak | 792.900 | 849.800 |
| a) Ekitaldikoak | 792.900 | 849.800 |
| a.2) Transferentziak | 792.900 | 849.800 |
| Nafarroako Gobernuaren kapital-transferentziak | 13.000 | 20.240 |
| Nafarroako Gobernuaren transferentzia arruntak | 779.900 | 829.560 |
| A) Kudeaketa arrunteko diru-sarrerak, guztira | 792.900 | 849.800 |
| 8.Langile gastuak | -554.003 | -558.175 |
| a) Soldatak, lansariak eta antzekoak | -451.222 | -455.708 |
| Arartekoaren soldatak eta lansariak | -70.041 | -70.041 |
| Behin-behineko langileen soldatak eta lansariak | -256.559 | -258.906 |
| Funtzionarioen soldatak eta lansariak | -87.144 | -88.946 |
| Kontratupeko langileen soldatak eta lansariak | -37.478 | -37.815 |
| b) Gizarte-zamak | -102.781 | -102.467 |
| Enpresaren kargura dagoen Gizarte Segurantza | -102.781 | -102.467 |
| 9.Egindako transferentziak eta emandako dirulaguntzak | -29.225 | -34.090 |
| 11. Kudeaketa arrunteko beste gastu batzuk | -137.930 | -144.983 |
| a) Hornidurak eta kanpoko zerbitzuak | -137.930 | -144.983 |
| 12. Ibilgetuaren amortizazioa | -10.655 | -10.005 |
| B) Kudeaketa arrunteko gastuak, guztira (8+9+11+12) | -731.813 | -747.252 |
| I. Kudeaketa arruntaren emaitza (aurrezkia edo desaurrezkia) (A+B) | 61.087 | 102.548 |
| 13. Ibilgetu ez-finantzarioaren eta salgai dauden aktiboen balio-galera eta haien besterentzearen emaitzak | -337 | -758 |
| b) Bajak eta besterentzeak | -337 | -758 |
| 14. Arruntak ez diren beste partida batzuk | 0 | 0 |
| II. Eragiketa ez-finantzarioen emaitza (I+13+14) | 60.750 | 101.790 |
| 15. Diru-sarrera finantzarioak | 0 | 0 |
| 16. Gastu finantzarioak | 0 | 0 |
| III. Finantza-eragiketen emaitza (15+16) | 0 | 0 |
| IV. Ekitaldiko emaitza garbia (aurrezkia edo desaurrezkia) (II+III) | 60.750 | 101.790 |

V.6. 2021eko ondare garbian izandako aldaketen egoera-orria

|  |  |  |  |
| --- | --- | --- | --- |
|  | Jarritako  ondarea | Sortutako  ondarea | Guztira |
| Ondare garbia 2020ko ekitaldiaren bukaeran | 0 | 193.307 | 193.307 |
| Kontabilitate-irizpideetan izandako aldaketengatik eta zuzenketengatik egindako doikuntzak | 0 | 0 | 0 |
| 2021eko ekitaldiaren hasierako ondare garbi doitua | 0 | 193.307 | 193.307 |
| 2021eko ekitaldian ondare garbiak izandako aldaketak | 0 | 9.200 | 9.200 |
| Ekitaldian aitortutako diru-sarrerak eta gastuak | 0 | 101.790 | 101.790 |
| Jabea den entitatearekin egindako eragiketak | 0 | 0 | 0 |
| Ondare garbian izandako beste aldaketa batzuk | 0 | -92.590 | -92.590 |
| Ondare garbia 2021eko ekitaldiaren bukaeran | 0 | 202.507 | 202.507 |

V.7. 2021eko eskudiru-fluxuen egoera-orria

|  |  |  |  |  |
| --- | --- | --- | --- | --- |
|  |  | | 2020 | 2021 |
| **I.** | | **KUDEAKETA-JARDUERETAKO ESKUDIRU-FLUXUAK** |  |
|  | | A) Kobrantzak: | 792.900 | 849.800 |
|  | | 2. Jasotako transferentziak eta dirulaguntzak | 792.900 | 849.800 |
|  | | 5. Kobratutako interesak eta dibidenduak | 0 | 0 |
|  | | 6. Beste kobrantza batzuk | 0 | 0 |
|  | | B) Ordainketak: | 778.503 | 801.315 |
|  | | 7. Langile gastuak | 554.003 | 558.175 |
|  | | 8. Egindako transferentziak eta emandako dirulaguntzak | 29.225 | 34.090 |
|  | | 10. Bestelako kudeaketa-gastuak | 137.116 | 146.030 |
|  | | 13. Beste ordainketa batzuk | 58.159 | 63.020 |
|  | | Kudeaketa-jarduerengatiko eskudiru-fluxu garbiak (+A-B) | 14.397 | 48.485 |
| **II.** | | **INBERTSIO-JARDUERETAKO ESKUDIRU-FLUXUAK** |  |  |
|  | | C) Kobrantzak**:** | 0 | 0 |
|  | | 3. Inbertsio-jardueretako beste kobrantza batzuk | 0 | 0 |
|  | | D) Ordainketak: | 9.016 | 19.962 |
|  | | 4. Inbertsio errealen erosketa | 9.016 | 19.962 |
|  | | Inbertsio-jarduerengatiko eskudiru-fluxu garbiak (+C-D) | -9.016 | -19.962 |
| **VI.** | | **ESKUDIRUAREN ETA HAREN BALIOKIDE DIREN AKTIBO LIKIDOEN HANDITZE/GUTXITZE GARBIA (I+II+III+IV+V)** | **5.381** | **28.523** |
| Eskudirua eta haren baliokide diren aktibo likidoak ekitaldiaren hasieran | | | 103.060 | 108.441 |
| Eskudirua eta haren baliokide diren aktibo likidoak ekitaldiaren bukaeran | | | 108.441 | 136.964 |

VI. Konklusioak eta gomendioak

Egindako fiskalizazioaren atal gisa, ondoren ohar eta iruzkin batzuk gehitu ditugu, Ganbera honen ustez fiskalizazio txostenaren hartzaile eta erabiltzaileentzat interesgarri gerta daitezkeenak.

Halaber, txostenak jasotzen ditu Ganbera honen ustez Nafarroako Arartekoaren kudeaketa ekonomiko-administratiboa hobetzeko beharrezkoak diren gomendioak.

VI.1. Alderdi orokorrak

Aurrekontuaren likidazioa

* Nafarroako Arartekoaren hasierako aurrekontuak 849.900 euroko gastuak eta diru-sarrerak zeuzkan; zenbateko hori behin betiko aurreikuspenekin bat dator.
* Aitortutako betebeharrak 757.210 eurokoak izan dira eta ehuneko 89ko betetze-maila izan dute. 2020an, betebehar horiek 730.174 eurokoak izan ziren.
* Aitortutako eskubideek 849.800 euro egin dute, eta betetze-maila ehuneko 100ekoa izan da. Diru-sarrera guztiak Nafarroako Foru Komunitatearen Administraziotik heldu dira; horietatik, 829.560 euro funtzionamendu-gastuak finantzatzera bideratutako transferentzia arruntak dira. 20.240 euro inbertsio-gastuetarako kapital-transferentziak izan dira.
* Nafarroako Arartekoak 2021ean gastatutako 100 euro bakoitzetik honako helburu hauetarako erabili da euro bakoitza, eta honako hauen bidez finantzatu da:

|  |  |  |  |
| --- | --- | --- | --- |
| Gastuaren izaera | Zenbatekoa | Finantzaketa-iturria | Zenbatekoa |
| Langileak | 74 | Transferentziengatiko diru-sarrerak | 100 |
| Ondasun arruntak eta zerbitzuak | 19 |  |  |
| Transferentzia arruntak | 4 |  |  |
| Inbertsioak | 3 |  |  |
|  | 100 |  | 100 |

* Nafarroako Arartekoak, araudi indardunari jarraituz, 92.590 euro itzuliko dizkio Foru Ogasunari. Zenbateko hori, ondoren frogatzen den moduan, bat dator aurrekontuko superabitarekin:

|  |  |
| --- | --- |
| Kontzeptua | Zenbatekoa |
| Diru-sarrerak, guztira | 849.800 |
| Gastuak, guztira | 757.210 |
| Aurrekontuko superabita | 92.590 |
| Foru Ogasunari itzuli beharrekoa, guztira | 92.590 |

Plantilla organikoa

Nafarroako Arartekoaren 2021erako plantilla organikoa 2021eko urtarrilaren 19ko 3/2021 Ebazpenaren bidez proposatu zitzaion Nafarroako Parlamentuko Mahaiari onets zezan. Plantilla organikoa, Nafarroako Parlamentuarenarekin batera, 2021eko urriaren 25eko erabakiaren bidez onetsi zen. Abenduaren 31n, honako hauek dira langileak:

|  |  |  |
| --- | --- | --- |
| Langile mota | Plantilla organikoa | Langileak, abenduaren 31n |
| Behin-behinekoak | 5 | 5 |
| Funtzionarioak | 3 | 2 |
| Administrazio-kontratupekoa | - | 1 |
| Guztira | 8 | 8 |

Jarduera

Nafarroako Arartekoaren urteko txostenaren arabera, honako hauek dira 2021ean zehar egindako jarduerari buruzko datu nagusiak:

* 3.547 jarduketa egin dira guztira; 2020an baino ehuneko 5 gehiago.
* 2021ean 1.408 kexa aurkeztu dira, eta guztira 1.540 kexa kudeatu dira. Halaber, 1.923 kontsultari erantzun zaie.
* Nafarroako Arartekoak 410 ebazpen eman ditu, eta haietan biltzen dira 287 gomendio, 148 iradokizun eta legezko betebeharren 55 gogorarazpen.

VI.2. Kontratazio administratiboa

Gastuen lagin hau aztertu dugu, bai eta erabilitako kontratazio prozedura ere, kasua bazen:

|  |  |
| --- | --- |
| Aurrekontu-partida | Aurrekontu-gastua, 2021 |
| Euskaratze lanak Parlamentuko Aldizkari Ofizialerako | 19.456 |
| Informazioa lantzeko ekipamenduak konpondu eta kontserbatzea | 12.233 |
| Egindako beste lan batzuk (bitartekotza) | 3.461 |
| Aplikazio informatikoak | 11.431 |

Gure azterketatik ondoriozta dezakegu ezen, gastuak oro har justifikatuta, onetsita, kontu-hartzailetzak onartuta eta behar bezala kontabilizatuta daudela eta 30 egunetik beherako epean ordainduta, eta kontratazioak aplikatzekoa zaien araudiari jarraituz egin direla.

VI.3. Aurreko urteetako gomendioen jarraipena

Aurreko urteetan emandako gomendioak bete ote diren aztertu dugu, eta honako honek indarrean dirau:

*Nafarroako Arartekoaren plantilla organikoan hutsik dagoen administrari-lanpostua behin betikoz betetzea, langile kontratudun batek betetzen baitu 2008az gero.*

Txosten hau, araudi indardunak ezarritako izapideak bete ondoren, auditore Karen Moreno Orduña andreak proposatuta egin da, bera izan baita lan honen arduraduna.

Iruñean, 2022ko ekainaren 21ean

Lehendakaria, Ignacio Cabeza del Salvador